Keltibeeri

Keltibeeri on kelttiläinen muinaiskieli, jota puhuivat keltiberit Iberian niemimaalla. Kelttiläisiä kieliä on puhuttu laajalla alueella Iberian niemimaan pohjois-, länsi- ja keskiosissa, mutta keltibeerillä viitataan vain kielimuotoon, jota puhuttiin tämän muinaisen kelttiläisalueen koillisimmassa osassa. Keltibeerillä kirjoitettuja tekstejä on säilynyt noin 200 kappaletta ja ne on kirjoitettu ajanlaskun alkua edeltävinä vuosisatoina. Keltibeeri kuuluu kelttiläisten kielten luokittelussa ns. Q-kelttiläisiin kieliin.

Luokka:Kelttiläiset kielet
Luokka:Euroopan kuolleet kielet